
Вучэбная праграма 
па вучэбным прадмеце «Чалавек і свет» 
для I класа ўстаноў адукацыі,
якія рэалізуюць адукацыйныя праграмы агульнай сярэдняй адукацыі,
з беларускай мовай навучання і выхавання



ГЛАВА 1 
АГУЛЬНЫЯ ПАЛАЖЭННІ

1. Вучэбная праграма па вучэбным прадмеце «Чалавек і свет» (далей – вучэбная праграма) прызначана для I класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання. 
Вучэбная праграма разлічана на 30 гадзін (1 гадзіна на тыдзень пасля завяршэння вывучэння зместу модуля «Уводзіны ў школьнае жыццё»). 
Настаўнік мае права пераразмеркаваць колькасць гадзін на вывучэнне асобных раздзелаў вучэбнай праграмы з улікам асаблівасцей арганізацыі адукацыйнага працэсу ва ўстанове адукацыі, падрыхтаванасці вучняў і выніковасці іх работы.
2. Мэты вывучэння зместу вучэбнага прадмета «Чалавек і свет» 
на I ступені агульнай сярэдняй адукацыі – развіццё асобы вучня, здольнай і гатовай прытрымлівацца агульнапрынятых духоўна-маральных норм і каштоўнасных арыенціраў сучаснага беларускага грамадства ў працэсе пазнання навакольнага свету (прыроднага і сацыяльнага асяроддзя) і ўзаемадзеяння з ім, якая валодае навыкамі здароўезберажэння, экалагічных і культуразгодных паводзін, на аснове фарміравання ўніверсальных кампетэнцый і функцыянальнай адукаванасці. 
3. Задачы вывучэння зместу вучэбнага прадмета «Чалавек і свет» 
на I ступені агульнай сярэдняй адукацыі:
развіццё эмацыянальна-каштоўнасных адносін да самога сябе, сваёй сям’і, малой радзімы, Беларусі, яе прыроды, славутасцяў; пачуцця гонару за свой народ і яго дасягненні; здольнасці і гатоўнасці ўдзельнічаць у пасільнай дзейнасці на карысць сваёй краіны і грамадства; 
фарміраванне паважлівых адносін да дзяржаўных сімвалаў Рэспублікі Беларусь;
засваенне маральна-экалагічных і маральна-этычных норм і правіл узаемадзеяння з прыродным і сацыяльным асяроддзем; авалоданне ўменнямі і назапашванне пазітыўнага вопыту, які неабходны для гарманічнага і адказнага ўзаемадзеяння з навакольным светам;
фарміраванне каштоўнасці здароўя чалавека, прыхільнасці здароваму ладу жыцця; 
авалоданне ўменнямі эфектыўнай камунікацыі і супрацоўніцтва з аднагодкамі і дарослымі ў працэсе пазнання навакольнага прыроднага і сацыяльнага асяроддзя; 
развіццё пазнавальнага інтарэсу да вывучэння навакольнага свету, здольнасці і гатоўнасці самастойна арганізоўваць і карэктаваць уласную вучэбна-пазнавальную дзейнасць у працэсе яго пазнання;
фарміраванне навыкаў работы з інфармацыяй аб навакольным свеце (знаходжанне (з тэкставых, графічных, аўдыёвізуальных крыніц, уключаючы лічбавыя), інтэрпрэтацыя, інтэграцыя, ацэньванне, пераўтварэнне, выкарыстанне; сэнсавага чытання тэкстаў розных фарматаў, тыпаў, стыляў, жанраў);
фарміраванне ўяўленняў і паняццяў пра аб’екты прыроды і з’явы, іх разнастайнасць, прыродныя і сацыяльныя аб’екты як кампаненты адзінага свету, пра месца чалавека ў прыродзе і грамадстве;
авалоданне ведамі аб арганізме чалавека, захаванні і ўмацаванні здароўя, кампанентах і спосабах рэалізацыі здаровага і бяспечнага ладу жыцця; фарміраванне здольнасці і гатоўнасці выкарыстоўваць іх для рашэння практычных задач здароўезберажэння;
засваенне элементарных метадаў пазнання прыроды (назіранне, вопыт, параўнанне, вымярэнне, мадэляванне, прагназаванне, іншыя); фарміраванне здольнасці і гатоўнасці іх выкарыстоўваць для атрымання новых ведаў пра навакольны свет, праверкі іх дакладнасці, рашэння практычных задач. 
4. Прыярытэтныя віды функцыянальнай адукаванасці, якія фарміруюцца пры вывучэнні зместу вучэбнага прадмета «Чалавек і свет».
У працэсе вывучэння вучэбнага прадмета «Чалавек і свет» прыярытэтнымі відамі функцыянальнай адукаванасці выступаюць: прыродазнаўчанавуковая, экалагічная, эканамічная, сацыякультурная, здароўезберагальная, прававая, чытацкая, інфармацыйная.
Прыродазнаўчанавуковая адукаванасць фарміруецца шляхам авалодання вучнямі сістэмай элементарных прыродазнаўчанавуковых паняццяў, прыёмамі лагічнага мыслення (аналіз, параўнанне, класіфікацыя, абагульненне, падвядзенне пад паняцце, усталяванне прычынна-выніковых сувязяў, фармуляванне вывадаў і іх элементарная аргументацыя, іншыя); асваення элементарных метадаў пазнання прыродных аб’ектаў і з’яў; набыцця ўменняў крытычна ацэньваць і інтэрпрэтаваць інфармацыю, атрыманую з розных крыніц, фармуляваць элементарныя навукова абгрунтаваныя высновы.
Фарміраванне экалагічнай адукаванасці забяспечваецца з дапамогай фарміравання ў вучняў разумення сувязяў у сістэме «прырода – чалавек – грамадства», элементарных залежнасцяў паміж дзеяннямі чалавека і станам навакольнага асяроддзя, развіцця ўменняў прагназаваць і мадэляваць магчымыя з’явы, працэсы, сітуацыі ў прыродзе, набыцця вопыту прыродаахоўных паводзін і прыродаахоўнай дзейнасці.
Эканамічная адукаванасць фарміруецца шляхам авалодання вучнямі эканамічна абумоўленымі правіламі рацыянальнага прыродакарыстання ў працэсе непасрэднага ўзаемадзеяння з навакольным асяроддзем, а таксама пры рашэнні практычных задач па эканоміі і беражлівасці.
Сацыякультурная адукаванасць фарміруецца з дапамогай авалодання вучнямі ключавымі кампетэнцыямі, якія складаюць аснову здольнасці чалавека эфектыўна функцыянаваць у розных сферах жыцця, на аснове інтэрыярызацыі (прысваення) агульнапрынятых духоўна-маральных норм і каштоўнасных арыенціраў сучаснага беларускага грамадства ў працэсе ўзаемадзеяння з аднагодкамі і іншымі людзьмі ў розных вучэбных і жыццёвых сітуацыях.
Здароўезберагальная адукаванасць фарміруецца пры стварэнні ўмоў для ўсведамлення значнасці здароўя як каштоўнасці; авалоданні ведамі, уменнямі і вопытам дзейнасці ў працэсе рашэння практычных задач у пытаннях вядзення здаровага і бяспечнага ладу жыцця.
Прававая адукаванасць фарміруецца шляхам авалодання вучнямі ў рэальных і мадэляваных жыццёвых сітуацыях вопытам сацыяльных паводзін у адпаведнасці з сістэмай духоўна-маральных норм і прававых каштоўнасцей сучаснага беларускага грамадства.
Чытацкая адукаванасць фарміруецца з дапамогай авалодання вучнямі навыкамі сэнсавага чытання, уменнямі разумець, аналізаваць, інтэрпрэтаваць тэксты розных стыляў, знакаў, сімвалаў, сігналаў, пераўтвараць наглядна-вобразную інфармацыю ў вербальна-лагічную і наадварот для дасягнення вучэбна-пазнавальных мэт, пашырэння ведаў па эфектыўным ўзаемадзеянні з прыродным і сацыяльнай асяроддзем.  
Інфармацыйная адукаванасць фарміруецца шляхам авалодання ўменнямі знаходзіць неабходную інфармацыю з розных крыніц (тэкставых, графічных, аўдыёвізуальных, уключаючы лічбавыя), крытычна яе ацэньваць, вызначаць ступень дакладнасці, паўнаты, бяспекі і карыснасці; асваення спосабаў бяспечнага прымянення інфармацыйна-камунікацыйных тэхналогій для вырашэння жыццёвых і вучэбна-пазнавальных задач. 
5. Універсальныя кампетэнцыі, якія фарміруюцца пры вывучэнні зместу вучэбнага прадмета «Чалавек і свет».
Арганізацыя адукацыйнага працэсу пры вывучэнні зместу вучэбнага прадмета забяспечвае фарміраванне наступных універсальных кампетэнцый:  
кампетэнцыя грамадзянскасці – праз усведамленне сваёй грамадзянскай ідэнтычнасці ў працэсе асваення агульнапрынятых духоўна-маральных норм і каштоўнасных арыенціраў сучаснага беларускага грамадства; праяўленне пачуцця любові да малой радзімы і сваёй краіны, гонару за свой народ і яго дасягненні; разуменне таго, што паважлівае стаўленне да дзяржаўных сімвалаў, да культуры роднай краіны, а таксама ахова прыроды – абавязак кожнага чалавека; назапашванне пазітыўнага вопыту ўзаемадзеяння з сацыяльным асяроддзем на аснове захавання і павагі правоў іншых людзей, выканання сваіх абавязкаў; 
кампетэнцыя мыслення – праз авалоданне лагічнымі дзеяннямі (аналіз, параўнанне, класіфікацыя, абагульненне, падвядзенне пад паняцце, тлумачэнне і ўстанаўленне прычынна-выніковых, лагічных, часавых і іншых сувязяў паміж з’явамі навакольнага свету, фармуляванне вывадаў, іх аргументацыя і іншыя); выкарыстанне ведаў, уменняў, навыкаў у змененай або новай сітуацыі (крэатыўнае мысленне), прыёмаў крытычнага мыслення, якое дазваляе адрозніваць праўдзівую і ілжывую інфармацыю; засваенне метадаў пазнання прыродных і грамадскіх аб’ектаў і з’яў (назіранне ў прыродзе, мадэляванне, прагназаванне, эксперыментаванне і іншыя); набыццё элементарных даследчых навыкаў (фармуліроўка задачы даследавання, гіпотэзы, вызначэнне спосабаў яе праверкі, выбар метадаў даследавання і іншых); ажыццяўленне мэтанакіраванай рэфлексіўна-ацэначнай дзейнасці;
кампетэнцыя эмацыянальнай рэгуляцыі – праз стварэнне ўмоў для ўсведамлення сваіх пачуццяў і эмоцый у адносінах да расліннага і жывёльнага свету, да сябе, да іншых людзей; выказванне спагадлівасці, суперажывання, імкнення аказваць дапамогу, давер партнёрам па зносінах і супрацоўніцтве; праявы патрэбы выкарыстоўваць і падтрымліваць станоўчыя эмоцыі ў працэсе сумеснай вучэбнай і іншай дзейнасці; атрымання пазітыўных эмоцый у працэсе пазнання прыроды і культурна-гістарычнай спадчыны сваёй малой радзімы і краіны; 
кампетэнцыя камунікацыі – праз авалоданне ўменнямі карэктнай пабудовы маўленчых выказванняў у вуснай і пісьмовай формах падчас рашэння вучэбных задач; атрыманне вопыту зносін з аднагодкамі і дарослымі на аснове выканання правіл і этычных норм паводзін у працэсе сумеснай вучэбнай і іншай дзейнасці, у розных сацыяльных сітуацыях;  
кампетэнцыя кааперацыі – праз уключэнне вучняў ва ўзаемадзеянне з аднагодкамі і іншымі людзьмі ў працэсе рашэння вучэбных, рэальных практычных задач і авалоданне вопытам супрацоўніцтва: прымаць, фармуляваць сумесныя вучэбна-пазнавальныя задачы; планаваць, размяркоўваць абавязкі, арганізоўваць і ажыццяўляць сумесную дзейнасць, узаемакантроль, карэкцыю, рэфлексію і ўзаемаацэнку працэсу і вынікаў сумеснай дзейнасці; выконваць розныя сацыяльныя ролі (арганізатара, выканаўцы, назіральніка, крытыка і іншыя), дамаўляцца, удзельнічаць у сумесным прыняцці рашэнняў, у стварэнні калектыўнага адукацыйнага прадукту;
кампетэнцыя ўстойлівага асобаснага развіцця – праз авалоданне ў рэальных і мадэляваных жыццёвых сітуацыях вопытам сацыяльных паводзін у адпаведнасці з сістэмай агульнапрынятых духоўна-маральных норм і каштоўнасных арыенціраў сучаснага беларускага грамадства, у тым ліку правіламі паводзін ва ўстанове адукацыі; выпрацоўку экалагічна ўсвядомленых паводзін у прыродзе, фарміраванне беражлівых адносін да прыродных рэсурсаў і гісторыка-культурнай спадчыны Беларусі; засваенне навыкаў здаровага і бяспечнага ладу жыцця, супрацьстаяння шкодным звычкам.
6. Спецыфіка вывучэння вучэбнага прадмета. 
Аб’ектамі вывучэння вучэбнага прадмета «Чалавек і свет» з’яўляюцца: прырода, грамадства, чалавек, яго здароўе, узаемадзеянне чалавека і прыроды, чалавека і грамадства. Спецыфіка пазнання аб’ектаў вывучэння заключаецца ў прапедэўтычным і інтэгратыўным характары рознабаковага прадуктыўнага ўзаемадзеяння вучняў з навакольным прыродным і сацыяльным асяроддзем на аснове арганічнай узаемасувязі прыродазнаўчых і грамадазнаўчых ведаў з улікам выкарыстання краязнаўчага матэрыялу. Вучэбны прадмет «Чалавек і свет» выконвае функцыю прапедэўтычнага навучання, неабходнага для забеспячэння аптымальнага пераходу да сістэматычнага вывучэння вучэбных прадметаў, якія ўваходзяць у склад прадметных абласцей «Прыродазнаўчанавуковыя прадметы», «Грамадазнаўства», «Здароўезберажэнне» на II ступені агульнай сярэдняй адукацыі.   
Вучэбны прадмет «Чалавек і свет» уключае ў сябе змястоўныя кампаненты: «Прырода і чалавек», «Чалавек і яго здароўе», «Чалавек і грамадства».
Змест вучэбнай праграмы прадугледжвае паслядоўную рэалізацыю фундаментальнай ідэі цэласнасці свету шляхам раскрыцця разнастайных сувязей у сістэме «прырода – чалавек – грамадства».
7. Рэкамендаваныя формы і метады навучання і выхавання. Віды вучэбнай дзейнасці вучняў.
Формай арганізацыі адукацыйнага працэсу пры вывучэнні вучэбнага прадмета «Чалавек і свет» з’яўляюцца вучэбныя заняткі, якія ў залежнасці ад канкрэтных мэтавых установак могуць праводзіцца ў форме ўрока, уключаючы ўсе яго разнавіднасці (урок-падарожжа, урок-даследаванне, урок-абарона праектаў, урок-круглы стол, іншыя), вучэбнай экскурсіі, мэтавай прагулкі. Мэтавыя прагулкі прадугледжаны, перш за ўсё, для назірання за сезоннымі зменамі ў прыродзе ў I класе, на іх правядзенне адводзіцца частка вучэбных заняткаў. З улікам актуальных феналагічных і пагодных умоў настаўнік мае права самастойна вызначыць месца экскурсій і мэтавых прагулак у структуры адукацыйнага працэсу пры вывучэнні адпаведнага раздзела вучэбнай праграмы.
На вучэбных занятках могуць выкарыстоўвацца франтальная, індывідуальная, парная, групавая і калектыўная формы арганізацыі вучэбнай дзейнасці вучняў. 
Рэкамендуемыя метады навучання і выхавання: метады, якія спрыяюць фарміраванню функцыянальнай адукаванасці вучняў (праблемны выклад вучэбнага матэрыялу, эўрыстычная гутарка, рашэнне сітуацыйных, праблемных задач, даследчы метад, метад праектаў, іншыя) у спалучэнні з традыцыйнымі (гутарка, тлумачэнне, практыкаванне, дэманстрацыя, іншыя).
Асноўныя віды вучэбнай дзейнасці вучняў: пазнавальная, камунікатыўная, рэфлексіўна-рэгулятыўная, канкрэтна практычная (прыродаахоўная, здароўезберагальная, сацыяльна-арыентаваная). 
Пазнавальная дзейнасць звязана з інтэлектуальнымі, інфармацыйнымі, даследчымі, найпрасцешымі эксперыментальнымі дзеяннямі вучняў, якія забяспечваюць працэс пазнання навакольнага свету і засваення зместу вучэбнага матэрыялу.
Камунікатыўная дзейнасць абумоўлена ўзаемадзеяннем вучняў з аб’ектамі прыроднага асяроддзя, з сацыяльным асяроддзем, зносінамі, супрацоўніцтвам у ходзе рашэння вучэбных задач, звязаных з пазнаннем навакольнага свету. 
Рэфлексіўна-рэгулятыўная дзейнасць звязана з самапазнаннем вучнямі сваіх здольнасцей, кіраваннем сваімі дзеяннямі ў працэсе выканання вучэбна-пазнавальнай задачы, ажыццяўленнем кантролю, ацэнкі, карэкціроўкі сваіх дзеянняў, усталяваннем прычын цяжкасцей і памылак, з рэгуляваннем сваіх пачуццяў і эмоцый у адносінах да аб’ектаў і з’яў навакольнага свету, з выкарыстаннем вучнямі сацыяльна значнага вопыту і сістэмы традыцыйных каштоўнасцей сучаснага беларускага грамадства ў якасці асновы сваіх паводзін. 
Канкрэтна практычная дзейнасць прадугледжвае яе экалагічна абгрунтаваны, прыродаахоўны, здароўезберагальных, сацыяльна-арыентаваны характар, які абумоўлены спецыфікай вучэбнага прадмета.
Выбар форм, метадаў навучання і выхавання, асноўных вучэбных дзеянняў вызначаецца настаўнікам самастойна на аснове мэты і задач вывучэння пэўнай тэмы, патрабаванняў да вынікаў вучэбнай дзейнасці вучняў, сфармуляваных у главе 2 дадзенай вучэбнай праграмы, спецыфікі канкрэтнага класа і наяўных рэсурсаў.
8. Чаканыя вынікі вывучэння зместу вучэбнага прадмета «Чалавек і свет» па завяршэнні навучання і выхавання на I ступені агульнай сярэдняй адукацыі.
Асобасныя адукацыйныя вынікі:
праяўляе сябе як патрыёт і грамадзянін: выказвае пачуцці любові да малой радзімы і сваёй краіны, гонару за свой народ і яго дасягненні; цікавіцца прыродай і славутасцямі роднага краю; паважліва адносіцца да дзяржаўных сімвалаў Рэспублікі Беларусь; прымае пасільны ўдзел у дзейнасці на карысць сваёй краіны і грамадства;
кіруецца маральнымі правіламі і нормамі паводзін у працэсе ўзаемадзеяння з сацыяльным асяроддзем: праяўляе добразычлівыя, чулыя адносіны да навакольных людзей, аказвае ім пасільную дапамогу, паважліва адносіцца да поглядаў, меркаванняў, індывідуальнасці людзей, талерантна ставіцца да людзей з асаблівасцямі псіхафізічнага развіцця; 
праяўляе эмпатыю, эмацыянальную самарэгуляцыю пры арганізацыі ўзаемадзеяння і супрацоўніцтва ў працэсе калектыўна-размеркаванай дзейнасці; 
свабодна фармулюе ўласныя погляды, выказвае і адстойвае сваё меркаванне па пытаннях, што тычацца захавання асноўных правоў і абавязкаў дзіцяці; 
дэманструе беражлівае і гуманнае стаўленне да прыроднага асяроддзя і яго багаццяў: усведамляе наступствы сваіх дзеянняў у адносінах да навакольнага свету; беражліва і эканомна расходуе прыродныя рэсурсы, ажыццяўляе элементарную прыродаахоўную дзейнасць у найбліжэйшым атачэнні;
праяўляе гуманнае стаўленне да аб’ектаў жывой прыроды, жаданне клапаціцца пра расліны і жывёл бліжэйшага акружэння;
выконвае правілы здаровага і бяспечнага ладу жыцця, супрацьстаяння шкодным звычкам у працэсе непасрэднага ўзаемадзеяння з навакольным светам; адэкватна выказвае свае эмоцыі і пачуцці з дапамогай вербальных і невербальных сродкаў; 
праяўляе пазнавальны інтарэс да вывучэння навакольнага свету, здольнасць і гатоўнасць самастойна арганізоўваць і карэктаваць ўласную вучэбна-пазнавальную дзейнасць у працэсе яго пазнання; 
дэманструе цікавасць і павагу да працы людзей розных прафесій.
Метапрадметныя адукацыйныя вынікі:
усведамляе цэласнасць навакольнага свету (узаемасувязь прыроднага і сацыяльнага асяроддзя), ролю чалавека ў прыродзе і грамадстве (у захаванні ўмоў, прыдатных для жыцця ўсяго жывога на зямлі, развіцці грамадства, забеспячэнні бяспекі і дабрабыту жыцця і дзейнасці кожнага чалавека);
умее выкарыстоўваць атрыманыя веды для тлумачэння з’яў навакольнага свету;
у супрацоўніцтве з настаўнікам і самастойна выкарыстоўвае тэкставыя, графічныя, аўдыёвізуальныя крыніцы, уключаючы лічбавыя для пошуку неабходнай інфармацыі пра навакольны свет; распазнае дакладную і недакладную інфармацыю самастойна або на падставе прапанаванага настаўнікам спосабу яе праверкі; перакадзіруе або ператварае інфармацыю з вербальна-лагічнай (тэкставай, таблічнай, схематычнай) у наглядна-вобразную (візуалізаваную, малюначную) і наадварот; 
выкарыстоўвае сэнсавае чытанне для ўстанаўлення тэмы і асноўнай ідэі тэксту, знаходжання неабходнай інфармацыі ў відавочным і няяўным выглядзе, ацэнкі дадзенай інфармацыі і прымянення яе пры рашэнні вучэбна-пазнавальных і вучэбна-практычных задач, складання плана прачытанага і на яго аснове кароткага пераказу зместу вучэбнага матэрыялу, падрыхтоўкі невялікага публічнага выступлення з прэзентацыяй (у выглядзе малюнкаў, найпростых схем, табліц, дыяграм, іншым);
выконвае лагічныя аперацыі: аналізуе, абагульняе, класіфікуе / групуе па вызначанай прыкмеце вывучаемыя аб’екты, параўноўвае іх, усталёўвае і тлумачыць прычынна-выніковыя сувязі, фармулюе элементарныя вывады і падмацоўвае іх доказамі;
ажыццяўляе элементарную вучэбна-даследчую і праектную дзейнасць пад кіраўніцтвам настаўніка: фармулюе даследчую задачу, здагадку або гіпотэзу, прапануе спосабы яе праверкі, выкарыстоўвае найпрасцейшыя даследчыя метады, прэзентуе адукацыйны прадукт;
ажыццяўляе рэгуляцыю працэсу і вынікаў індывідуальнай вучэбнай дзейнасці: утрымлівае вучэбную задачу і аналізуе ступень дасягнення, плануе ўласныя дзеянні і прагназуе канчатковы вынік, выяўляе і выпраўляе памылкі пры карэкцыі ўласнай дзейнасці; 
ажыццяўляе асабістыя і сумесныя дзеянні згодна з планам і сваёй роляй або абавязкамі з улікам інтарэсаў і магчымасцяў групы: прымае мэту сумеснай дзейнасці, плануе этапы дасягнення мэты, паважліва ставіцца да партнёраў, аказвае ім дапамогу і падтрымку, канструктыўна дазваляе канфліктныя сітуацыі; 
падтрымлівае зносіны (камунікацыю) з аднагодкамі і дарослымі на аснове ўмення слухаць, норм маўленчага этыкету і пісьма, правіл вядзення дыялогу і дыскусіі, паважлівага стаўлення да суразмоўцы і яго думак, элементарнай рэгуляцыі сваёй эмацыянальнай рэакцыі;
валодае спосабамі самаарганізацыі, самакантролю, самаацэнкі вынікаў уласнай дзейнасці з выяўленнем і выпраўленнем памылак па прапанаваных або сумесна прынятым паказчыках, суадносіць сваю ацэнку з ацэнкай настаўніка і аднакласнікаў. 
Прадметныя адукацыйныя вынікі:
ідэнтыфікуе Беларусь як сваю радзіму і краіну пражывання, Рэспубліку Беларусь як сваю дзяржаву, характарызуе дзяржаўныя сімвалы і славутасці сваёй краіны; 
валодае першапачатковымі ўяўленнямі аб геаграфічным становішчы Рэспублікі Беларусь, асаблівасцях яе рэльефу і клімату, жывёльным і раслінным свеце Беларусі; 
мае элементарныя ўяўленні аб асноўных кампанентах нежывой і жывой прыроды, тлумачыць існуючыя ў прыродзе ўзаемасувязі паміж аб’ектамі прыроды;
валодае даступнымі спосабамі вывучэння прыроды (распазнае, назірае, параўноўвае, класіфікуе аб’екты жывой і нежывой прыроды); індывідуальна або ў супрацоўніцтве з аднакласнікамі праводзіць нескладаныя назіранні ў прыродзе, вопыты па прапанаваным плане або пад кіраўніцтвам настаўніка з выкарыстаннем найпрасцейшага лабараторнага абсталявання і вымяральных прыбораў у адпаведнасці з інструкцыямі і правіламі бяспечнай работы; фіксіруе атрыманыя вынікі ў тэкставай форме (выступленне, выказванне) і графічным выглядзе (малюнак, схема, дыяграма), аналізуе іх, робіць элементарныя вывады і падмацоўвае іх доказамі;
распазнае вывучаныя прыродныя аб’екты на аснове істотных або адметных прымет (на малюнку, фатаграфіі, па апісанні, у натуральным асяроддзі), апісвае аб’екты (па прапанаваным плане, з дапамогай апорных слоў);
валодае элементарнымі картаграфічнымі ўменнямі, звязанымі з арыентаваннем на мясцовасці, пазначэннямі аб’ектаў на глобусе, фізічнай карце, картасхеме, знаходжаннем і паказам на глобусе, фізічнай карце паўшар’яў і Рэспублікі Беларусь вывучаных аб’ектаў;
характарызуе чалавека як жывы арганізм, функцыі яго розных органаў, тлумачыць неабходнасць прытрымлівання норм і правілаў умацавання здароўя;
валодае элементарнымі нормамі і правіламі экалагічных, здароўезберагальных, бяспечных і культуразгодных паводзін, кіруецца імі ў паўсядзённым жыцці; ацэньвае сітуацыі, якія ўзнікаюць, па маральных крытэрыях.

ГЛАВА 2 
ЗМЕСТ ВУЧЭБНАГА ПРАДМЕТА. АСНОЎНЫЯ ВУЧЭБНЫЯ ДЗЕЯННІ.
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

	Змест 
вучэбнага прадмета
	Экскурсіі, мэтавыя прагулкі, урокі абагульнення
	Асноўныя вучэбныя дзеянні
	Асноўныя патрабаванні да вынікаў вучэбнай дзейнасці

	НАША РАДЗІМА – БЕЛАРУСЬ (1 гадзіна)

	Наша Радзіма – Беларусь
Наша дзяржава – Рэспубліка Беларусь.
Дзяржаўныя сімвалы Рэспублікі Беларусь (Дзяржаўны сцяг Рэспублікі Беларусь, Дзяржаўны герб Рэспублікі Беларусь, Дзяржаўны гімн Рэспублікі Беларусь). Мінск – сталіца нашай Радзімы.   
Беларусь – край рэк, азёр, лясоў. Прыгажосць прыроды роднага краю. 
Месцараспалажэнне населенага пункта, дзе я жыву, і школы, у якой 
я вучуся 
	
	Разглядванне вучэбнага дапаможніка пад кіраўніцтвам настаўніка (сістэма абазначэнняў, структура, рубрыкі, змест). 
Абмеркаванне і арыенціроўка ў паняццях «Радзіма», «сталіца», «малая радзіма», «адрас месца жыхарства».
Удзел у гутарцы па тлумачэнні элементаў Дзяржаўнага герба і Дзяржаўнага сцяга Рэспублікі Беларусь, неабходнасці паважлівага стаўлення да дзяржаўных сімвалаў краіны. 
Праслухоўванне Дзяржаўнага гімна Рэспублікі Беларусь, абмеркаванне глыбокага сэнсу яго слоў, правіл паводзін пры гучанні.
Разглядванне, апісанне зместу ілюстрацый вучэбнага дапаможніка. 
Складанне вуснага выказвання пра Беларусь (Мінск, сваю малую радзіму, школу) па пытаннях настаўніка. 
Тлумачэнне асобаснага сэнсу слоў: «Мая Радзіма – Беларусь!»
Іншыя
	Вучань:
называе элементарныя прыметы паняццяў «Радзіма», «сталіца», «малая радзіма»; 
узнаўляе назвы сваёй краіны, яе сталіцы;
называе дзяржаўныя сімвалы Рэспублікі Беларусь (Дзяржаўны сцяг Рэспублікі Беларусь, Дзяржаўны герб Рэспублікі Беларусь, Дзяржаўны гімн Рэспублікі Беларусь), адрознівае іх; 
называе населены пункт, у якім жыве, дамашні адрас, адрас сваёй школы;
ідэнтыфікуе Беларусь як сваю Радзіму і краіну пражывання; 
праяўляе эмацыянальна-каштоўнаснае стаўленне да малой радзімы, Рэспублікі Беларусь; 
адчувае пачуццё гонару за свой народ, сваю краіну;
паважліва ставіцца да дзяржаўных сімвалаў Рэспублікі Беларусь (Дзяржаўнага сцягу, Дзяржаўнага гербу, Дзяржаўнага гімну)

	
АДУКАЦЫЙНЫ КАМПАНЕНТ «ПРЫРОДА І ЧАЛАВЕК» (26 гадзін)

	АСЕННІЯ ЗМЯНЕННІ Ў НЕЖЫВОЙ ПРЫРОДЗЕ,
ЖЫЦЦІ РАСЛІН, ЖЫВЁЛ І ЧАЛАВЕКА (9 гадзін)

	Жывая і нежывая прырода
Прырода. Аб’екты жывой і нежывой прыроды, іх прыметы. Аб’екты прыроды і працы чалавека. Разнастайнасць раслін і жывёл. Сонца – крыніца святла і цяпла для ўсяго жывога на Зямлі 
	
	Прагназаванне зместу ведаў і пераліку ўменняў, якімі авалодаюць вучні пры вывучэнні новага раздзела, з апорай на шмуцтытул і ілюстрацыі вучэбнага дапаможніка (калектыўна).
Называнне асенніх месяцаў года і іх паслядоўнасці.
Вылучэнне і характарыстыка элементарных істотных прымет паняццяў «прырода», «нежывая прырода», «жывая прырода», «аб’екты прыроды», «аб’екты працы чалавека», «дзікія жывёлы», «свойскія жывёлы» (калектыўна).
Вылучэнне прымет параўнання аб’ектаў жывой і нежывой прыроды, вызначэнне прымет падабенства (калектыўна).
Аб’яднанне аб’ектаў жывой і нежывой прыроды ў групы па істотнай або істотных прыметах у супрацоўніцтве з аднакласнікамі і самастойна.
Класіфікаванне / групіраванне аб’ектаў жывой і нежывой прыроды па выбранай прымеце ў супрацоўніцтве з аднакласнікамі і самастойна.
Назіранне за прыроднымі аб’ектамі і з’явамі сваёй мясцовасці; зменамі ў нежывой прыродзе, жыцці раслін, дзікіх і свойскіх жывёл, працы людзей восенню ў параўнанні з летам (пад кіраўніцтвам настаўніка).
Апісанне аб’ектаў і з’яў прыроды, асенніх сезонных змен у нежывой прыродзе, жыцці раслін і жывёл восенню ў працэсе назіранняў (па пытаннях настаўніка).
Фіксацыя вынікаў назіранняў у тэкставай форме (выказванне) і графічным відзе (малюнак, найпрасцейшая схема).
Пад кіраўніцтвам настаўніка фармуляванне і праверка здагадак аб прычынах змен у жывой прыродзе і жыцці людзей восенню. 
Элементарнае тлумачэнне залежнасцяў змен у жыцці раслін, жывёл, людзей восенню ад стану нежывой прыроды на аснове інтэрпрэтацыі дадзеных назіранняў.
Мадэляванне змен у нежывой прыродзе, жыцці раслін, жывёл, людзей восенню з дапамогай найпрайсцейшых знакава-сімвалічных мадэляў, схем (калектыўна).
Распазнаванне ў прыродзе, па фатаграфіях, малюнках найбольш распаўсюджаных у сваёй мясцовасці аб’ектаў жывой прыроды:
дрэў, кустоў (па лісці, пладах, шышках, ствалах, колеры кары і форме кроны); травяністых раслін;
птушак, звяроў, насякомых; 
свойскіх жывёл; 
гародніны і садавіны.
Успрыманне апавяданняў настаўніка аб асенніх зменах у прыродзе, працы людзей, адказы на пытанні па змесце праслуханага.
Апісанне, аналіз ілюстрацый вучэбнага дапаможніка, вызначэнне адпаведнасці малюнка тэкставаму матэрыялу. 
Вывучэнне правіл паводзін пры правядзенні назіранняў, падчас экскурсій і мэтавых прагулак. 
Збор прыроднага матэрыялу (лісця, пладоў дрэў, кустоў) на аснове названай настаўнікам прыметы.
Нарыхтоўка корму для птушак.
Выбар адзення для прагулак у адпаведнасці з надвор’ем.
Аказанне пасільнай дапамогі дарослым у асенніх працах.
Пад кіраўніцтвам настаўніка ў супрацоўніцтве з аднакласнікамі рашэнне сітуацыйных, праблемных задач на аснове прымянення вывучаных на вучэбных занятках ведаў.
Іншыя
	Вучань:
называе асеннія месяцы года і іх паслядоўнасць;
называе элементарныя істотныя прыметы паняццяў «прырода», «нежывая прырода», «жывая прырода», «аб’екты прыроды», «аб’екты працы чалавека», «дзікія жывёлы», «свойскія жывёлы»;
вылучае прыметы параўнання аб’ектаў жывой і нежывой прыроды, вызначае прыметы падабенства (пад кіраўніцтвам настаўніка і самастойна); 
адрознівае аб’екты жывой і нежывой прыроды на аснове вылучэння іх істотных прымет; 
аб’ядноўвае аб’екты жывой і нежывой прыроды ў групы па істотнай або істотных прыметах у супрацоўніцтве з аднакласнікамі і самастойна;
класіфікуе / групіруе аб’екты жывой і нежывой прыроды по адной/дзвюм прыметам у супрацоўніцтве з аднакласнікамі і самастойна;
з дапамогай настаўніка праводзіць назіранне за прыроднымі аб’ектамі і з’явамі сваёй мясцовасці,
зменамі ў прыродзе і працы людзей восенню ў параўнанні з летам;
апісвае па пытаннях настаўніка аб’екты і з’явы прыроды, асеннія сезонныя змены ў нежывой прыродзе, жыцці раслін і жывёл восенню ў працэсе назіранняў, вербальна і невербальна выказвае сваё стаўленне да іх;
фіксіруе вынікі назіранняў у тэкставай форме (выказванне) і графічным відзе (малюнак, найпрасцейшая схема);
пры дапамозе настаўніка фармулюе і правярае здагадкі аб прычынах змен у жывой прыродзе і жыцці людзей восенню;
тлумачыць даступныя разуменню залежнасці змен у жыцці раслін, жывёл, чалавека ад стану нежывой прыроды; 
прыводзіць прыклады спосабаў захавання і ўмацавання здароўя восенню, прытрымліваецца іх у сваім жыцці;
адрознівае жыццёвыя формы (дрэвы, кусты, травяністыя расліны) і часткі (кветка, плод, насенне) раслін; 
распазнае і называе найбольш распаўсюджаныя ў сваёй мясцовасці віды дрэў (не менш за 5), кустоў (не менш за 3), травяністых раслін (не менш за 5); 
распазнае і называе найбольш распаўсюджаныя ў сваёй мясцовасці віды птушак (не менш за 4), звяроў (не менш за 5); насякомых (не менш за 3); 
распазнае і называе некалькі відаў свойскіх жывёл (не менш за 4);
мадэлюе змены ў нежывой прыродзе, жыцці раслін, жывёл, людзей восенню з дапамогай найпрайсцейшых знакава-сімвалічных мадэляў, схем у супрацоўніцтве з аднакласнікамі; 
пад кіраўніцтвам настаўніка ўступае ў вучэбны дыялог (слухае таго, хто гаворыць, адказвае на пытанні, прапануе спосабы рашэння сітуацыйных, праблемных задач, задае пытанні, удакладняе незразумелую інфармацыю; паважліва ставіцца да розных меркаванняў);
вызначае паспяховасць выканання задання ў дыялогу з настаўнікам і аднакласнікамі; 
прытрымліваецца правіл прыродаахоўных бяспечных паводзін пры правядзенні назіранняў, падчас экскурсій і мэтавых прагулак;
прымае пасільны ўдзел у дзейнасці па доглядзе за свойскімі жывёламі, у асенніх працах дарослых;
дэманструе цікавасць і павагу да працы людзей розных прафесій восенню

	Змены ў нежывой прыродзе восенню
Асеннія месяцы года, іх паслядоўнасць. Змены ў нежывой прыродзе восенню ў параўнанні з летам
	Мэтавая прагулка «Залатая восень у прыродзе»
Аб’екты для назірання: 
змены ў нежывой прыродзе восенню (змена вышыні Сонца над зямлёй, пахаладанне паветра ў параўнанні з летам),
змены ў жыцці раслін восенню (змена афарбоўкі лісця дрэў і кустоў)
	
	

	Змены ў нежывой прыродзе і ў жыцці раслін восенню
	Экскурсія
Назіранне залежнасці змяненняў у жыцці раслін ад стану нежывой прыроды восенню. 
Аб’екты для назірання: 
змены ў нежывой прыродзе восенню (змена вышыні Сонца над зямлёй, паветра, вады, глебы ў параўнанні з летам); 
змены ў жыцці раслін восенню (завяданне і засыханне травяністых раслін, змена афарбоўкі лісця дрэў і кустоў, лістапад).  
Распазнаванне некаторых відаў дрэў і кустоў па лісці.
Нарыхтоўка корму для птушак.
Збор прыроднага матэрыялу
	
	

	Расліны – частка жывой прыроды. Жыццё раслін восенню
Уплыў змен у нежывой прыродзе на жыццё раслін восенню. Выспяванне пладоў і насення, іх распаўсюджванне. Завяданне і засыханне травяністых раслін восенню. Змены афарбоўкі лісця дрэў і кустоў. Лістапад
	
	
	

	Жывёлы – частка жывой прыроды. Жыццё жывёл восенню
Разнастайнасць жывёл. Дзікія і свойскія жывёлы. Змены ў жыцці птушак, насякомых, звяроў і іншых жывёл восенню. Памяншэнне колькасці насякомых. Пералёты птушак. Падрыхтоўка зімовага жылля і корму на зіму. Лінька і змена густаты і афарбоўкі поўсці ў звяроў. Заляганне жывёл у спячку
	
	
	

	Змены ў жыцці свойскіх жывёл восенню.
Праца людзей восенню 
Змены, якія адбываюцца ў жыцці свойскіх жывёл увосень. Уплыў змен на працу людзей увосень. Значэнне свойскіх жывёл для чалавека. Клопат чалавека аб свойскіх жывёлах. Дапамога дзяцей у доглядзе за свойскімі жывёламі. Дапамога дзяцей дарослым у асенніх працах
	
	
	

	Восень і здароўе чалавека
Уплыў змен у прыродзе на жыццё чалавека восенню. Вопратка па сезону. Загартоўванне арганізму. Асеннія прагулкі на свежым паветры
	Мэтавая прагулка «Позняя восень» 
Аб’екты для назірання: 
змены ў нежывой прыродзе позняй восенню (змена вышыні Сонца над зямлёй, змяненне паветра, вады, глебы, колеру неба);
змены ў жыцці раслін і жывёл позняй восенню;
змены ў жыцці чалавека позняй восенню
	
	

	Асенняя гародніна і садавіна – крыніца здароўя
Плады і насенне раслін. Расліны саду і агарода, у якіх восенню выспяваюць ядомыя плады. Агародніна і садавіна, якая вырошчваецца ў родным краі. Іх карысць для здароўя чалавека. Правілы ўжывання агародніны і садавіны
	
	
	

	Асеннія з’явы ў прыродзе 

	Абагульняючы ўрок
Абагульненне і сістэматызацыя ўяўленняў вучняў пра змены ў нежывой і жывой прыродзе, жыцці чалавека восенню ў параўнанні з летам, іх прычынах
	
	

	ЗІМОВЫЯ ЗМЕНЫ Ў НЕЖЫВОЙ ПРЫРОДЗЕ, ЖЫЦЦІ РАСЛІН, ЖЫВЁЛ І ЧАЛАВЕКА (7 гадзін)

	Змены ў нежывой прыродзе зімой. Жыццё раслін зімой
Зімовыя месяцы года, іх паслядоўнасць. Змены ў нежывой прыродзе зімой. Снег, лёд, снегапады, завеі. Змяненні ў жыцці дрэў, кустоў, травяністых раслін. Хваёвыя і ліставыя дрэвы і кусты ўзімку. Распазнанне раслін зімой
	
	[bookmark: _Hlk228353993]Прагназаванне зместу ведаў і пераліку ўменняў, якімі авалодаюць вучні пры вывучэнні новага раздзела, з апорай на шмуцтытул і ілюстрацыі вучэбнага дапаможніка (калектыўна).
Узнаўленне назваў зімовых месяцаў года і іх паслядоўнасці. 
Назіранне за зменамі ў нежывой, жывой прыродзе, працы людзей зімой у параўнанні з восенню (па пытаннях настаўніка). 
Апісанне зімовых сезонных змяненняў у жыцці жывой і нежывой прыроды, людзей, прыродных з’яў, аб’ектаў прыроды (па пытаннях настаўніка).
Фіксацыя атрыманых вынікаў назіранняў у тэкставай форме (выказванне) і графічным відзе (малюнак, найпрасцейшая схема).
Пад кіраўніцтвам настаўніка фармуляванне і праверка здагадак аб прычынах змен у жывой прыродзе і жыцці людзей зімой.  
Элементарнае тлумачэнне прычынна-выніковых сувязяў, залежнасцяў змен у жыцці раслін, жывёл, чалавека зімой ад стану нежывой прыроды на аснове інтэрпрэтацыі дадзеных, атрыманых пры правядзенні назіранняў у прыродзе.
Распазнаванне ў прыродзе, па фатаграфіях, малюнках найбольш распаўсюджаных у сваёй мясцовасці аб’ектаў жывой прыроды: 
дрэў, кустоў (па сілуэтах, ствалах, галінах, колеры кары, сухім лісці і пладах на галінках); травяністых раслін; 
птушак, звяроў, насякомых; 
свойскіх жывёл. 
Успрыманне і аналіз апавяданняў настаўніка, тэкстаў вучэбнага дапаможніка з мэтай здабывання інфармацыі пра змены ў нежывой прыродзе, жыцці раслін, жывёл і чалавека зімой, пераўтварэння яе з адной формы ў іншую для вырашэння пастаўленых вучэбна-пазнавальных і вучэбна-практычных задач. 
Апісанне, аналіз ілюстрацый вучэбнага дапаможніка, вызначэнне адпаведнасці малюнка тэкставаму матэрыялу. 
Мадэляванне змен у прыродзе і жыцці людзей зімой з дапамогай найпрасцейшых знакава-сімвалічных мадэляў, схем.
Удзел у абмеркаванні і фармуляванні правіл захавання і ўмацавання здароўя зімой (загартоўванне арганізму, папярэджанне прастудных захворванняў, бяспечныя паводзіны ў снегапад, падчас галалёду, пры катанні на каньках, лыжах, санках).
Пад кіраўніцтвам настаўніка ў супрацоўніцтве з аднакласнікамі выраб з падручных матэрыялаў і ўстаноўка кармушак, падкормка птушак. 
Аказанне пасільнай дапамогі дарослым у зімовых працах.
Пад кіраўніцтвам настаўніка ў супрацоўніцтве з аднакласнікамі рашэнне сітуацыйных, праблемных задач на аснове прымянення вывучаных на вучэбных занятках ведаў і сфарміраваных уменняў.
Іншыя
	[bookmark: _Hlk228433679]Вучань:
называе зімовыя месяцы года і іх паслядоўнасць;
характарызуе зімовыя сезонныя змены ў нежывой прыродзе, жыцці раслін, жывёл, чалавека;
распазнае (па сілуэтах, ствалах, галінах, форме кроны, колеры кары, сухім лісці, шышках і пладах на галінках) і называе найбольш распаўсюджаныя ў сваёй мясцовасці віды дрэў (не менш за 5); кустоў (не менш за 3);
распазнае і называе найбольш распаўсюджаныя ў сваёй мясцовасці віды птушак (не менш за 4), звяроў (не менш за 5); насякомых (не менш за 3); 
з дапамогай настаўніка праводзіць назіранні за прыроднымі аб’ектамі і з’явамі;
фіксіруе атрыманыя вынікі назіранняў у тэкставай форме (выступленне, выказванне) і графічным відзе (малюнак, схема);
арыентуецца ў метадах пазнання прыроды (назіранне, параўнанне);
з дапамогай настаўніка фармулюе і правярае здагадкі аб прычынах змен у жывой прыродзе і жыцці людзей зімой;
устанаўлівае элементарныя сувязі і залежнасці паміж жывой і нежывой прыродай (уплыў змен у нежывой прыродзе на жыццё раслін і жывёл, жыццё і працу людзей зімой);
прытрымліваецца правіл бяспечных паводзін пры правядзенні назіранняў, на экскурсіі, мэтавай прагулцы;
фармулюе спосабы захавання і ўмацавання здароўя зімой (папярэджанне прастудных захворванняў; гартаванне арганізма; выбар бяспечных месцаў для гульняў і прагулак у зімовы перыяд часу; выкананне правіл бяспечных паводзін на вуліцы ў снегапад, падчас галалёду, пры катанні на каньках, лыжах, санках), тлумачыць іх значэнне і кіруецца імі ў сваім жыцці;
ажыццяўляе элементарную прыродаахоўную дзейнасць (пад кіраўніцтвам дарослых выраб найпрасцейшых кармушак з падручных матэрыялаў, падкормка птушак); 
праяўляе цікавасць да назірання за аб’ектамі і з’явамі прыроды;
эмацыянальна ўспрымае зімовую прыроду, захапляецца яе прыгажосцю;
выконвае правілы захавання і ўмацавання здароўя; 
пад кіраўніцтвам настаўніка ўступае ў вучэбны дыялог (слухае таго, хто гаворыць, адказвае на пытанні, прапануе спосабы рашэння сітуацыйных, праблемных задач, задае пытанні, удакладняе незразумелую інфармацыю; паважліва ставіцца да розных меркаванняў);
адрознівае формы прадстаўлення інфармацыі: малюнкі, схемы, табліцы, відэа;
коратка пераказвае праслуханае;
удзельнічае ў зімовых працоўных клопатах дарослых;
дэманструе цікавасць і павагу да працы людзей розных прафесій зімой


	Змены ў нежывой прыродзе зімой. Як зімуюць расліны

	Экскурсія
Назіранне залежнасці змяненняў у жыцці раслін ад стану нежывой прыроды зімой. 
Аб’екты для назірання: 
змены ў нежывой прыродзе зімой (змяненне вышыні Сонца над зямлёй, паветра, вады, глебы, віду ападкаў у параўнанні з восенню),
змены ў жыцці раслін у параўнанні з восенню.
Распазнаванне некаторых відаў дрэў і кустоў па іх сілуэтах, ствалах, галінах, колеры кары, сухім лісці і пладах на галінках
	
	

	Змены ў жыцці дзікіх жывёл зімой
Прычыны залягання ў спячку некаторых жывёл. Жыццё насякомых, рыб, жаб, змей зімой. Змены ў жыцці лясных звяроў зімой. Дапамога дзікім жывёлам у зімовы час
	
	
	

	Жыццё птушак зімой
Зімуючыя птушкі бліжэйшага асяроддзя. Адметныя прыметы зімуючых птушак. Дапамога чалавека птушкам зімой. Удзел дзяцей у вырабе кармушак, падкормцы птушак
	Мэтавая прагулка «Жыццё птушак зімой»
Аб’екты для назірання: 
зімуючыя птушкі бліжэйшага асяроддзя (знешні выгляд, асаблівасці перамяшчэння і харчавання зімой). 
Развешванне кармушак і падкормка птушак
	
	

	Змены ў жыцці свойскіх жывёл зімой. Праца людзей зімой
Змены ўмоў і ладу жыцця свойскіх жывёл зімой. Уплыў зімовых змен у прыродзе на працу чалавека. Клопат людзей аб свойскіх жывёлах у зімовы перыяд. Дапамога дзяцей у доглядзе за свойскімі жывёламі. Праца людзей зімой у горадзе і вёсцы. Падрыхтоўка да вясенняй сяўбы: снегазатрыманне на палях, рамонт сельскагаспадарчай тэхнікі, падрыхтоўка насення да пасеву. Зімовыя работы ў садах, цяпліцах, зернясховішчах і агароднінасховішчах
	
	
	

	Клопат чалавека пра сваё здароўе зімой 
Папярэджанне прастудных захворванняў. Загартоўванне арганізму зімой. Значэнне зімовых прагулак і гульняў на прыродзе. Правілы паводзін у снегапад, падчас галалёду, пры катанні на каньках, лыжах, санках
	
	
	

	Зімовыя з’явы ў прыродзе

	Абагульняючы ўрок
Абагульненне і сістэматызацыя ўяўленняў вучняў пра змены ў нежывой і жывой прыродзе, жыцці чалавека зімой у параўнанні з восенню, іх прычынах
	
	

	ВЯСЕННІЯ ЗМЕНЫ Ў НЕЖЫВОЙ ПРЫРОДЗЕ, ЖЫЦЦІ РАСЛІН, ЖЫВЁЛ І ЧАЛАВЕКА (6 гадзін)

	[bookmark: _Hlk228355561]Змены ў нежывой прыродзе вясной
Вясеннія месяцы года, іх паслядоўнасць. Змены ў нежывой прыродзе з надыходам вясны. Раставанне снегу, адаграванне і высыханне глебы. Крыгаход, вясенні разліў рэк
	
	Удзел у гутарцы па прагназаванні зместу ведаў і пераліку ўменняў, якімі авалодаюць вучні пры вывучэнні новага раздзела, з апорай на шмуцтытул і ілюстрацыі вучэбнага дапаможніка.
Узнаўленне назваў вясенніх месяцаў года і іх паслядоўнасці.
Суаднясенне пор года і месяцаў.
Назіранне за вясеннімі зменамі ў нежывой прыродзе (зменамі становішча Сонца над зямлёй у параўнанні з зімой, колеру неба,  паветра, вады, глебы), у жыцці раслін (пачаткам руху соку ў дрэў, набраканнем пупышак на дрэвах і кустах, з’яўленнем першых квітнеючых раслін), жывёл (па пытаннях настаўніка, па плане).
Вызначэнне вясновых змен у нежывой прыродзе, у жыцці раслін і жывёл у працэсе назіранняў у прыродзе. 
Фіксацыя атрыманых вынікаў назіранняў у тэкставай форме (выступленне, выказванне) і графічным відзе (малюнак, схема).
Пад кіраўніцтвам настаўніка фармуляванне і праверка здагадак аб прычынах змен у жывой прыродзе і жыцці людзей вясной.
Элементарнае тлумачэнне прычынна-выніковых сувязяў і абгрунтаванне высноў на аснове інтэрпрэтацыі дадзеных, атрыманых пры правядзенні назіранняў у прыродзе.  
Распазнаванне некалькіх відаў дрэў, кустоў, раннеквітнеючых травяністых раслін; насякомых, птушак, звяроў. 
Успрыманне і аналіз апавяданняў настаўніка, тэкстаў вучэбнага дапаможніка з мэтай здабывання інфармацыі пра вясенні змены ў нежывой прыродзе, жыцці раслін, жывёл і чалавека, вызначэння яе дакладнасці, пераўтварэння інфармацыі з адной формы ў іншую для вырашэння пастаўленых вучэбна-пазнавальных і вучэбна-практычных задач. 
Апісанне, аналіз ілюстрацый вучэбнага дапаможніка для параўнання аб’ектаў, з’яў, выяўлення і тлумачэння іх асаблівасцей; вызначэнне адпаведнасці малюнка тэксту.  
Апісанне па пытаннях настаўніка, па плане вясновых сезонных змен у жыцці прыроды, вясенніх прыродных з’яў, аб’ектаў жывой і нежывой прыроды.
Апісанне аб’ектаў жывой і нежывой прыроды па плане з апорай на ілюстрацыі і схемы.
Устанаўленне і тлумачэнне элементарных прычынна-выніковых сувязяў паміж вясеннімі зменамі ў нежывой прыродзе, жыцці раслін, жывёл, людзей. 
Мадэляванне змен у прыродзе і жыцці людзей вясной (складанне знакава-сімвалічных мадэляў, схем). 
Удзел у калектыўным абмеркаванні інфармацыі па тэме, прадстаўленай у выглядзе схем (змена пор года і месяцаў, іншых), табліц, відэа.
Разважанне на прапанаваныя настаўнікам тэмы («Ці можна вясной застудзіцца?», «Чаму птушкі вясной спяваюць?», іншыя).
Прагназаванне або рашэнне вучэбна-практычных задач тыпу «Што будзе, калі...».
Выбар адзення для прагулак у адпаведнасці з умовамі надвор’я.
Выкананне правіл прыродаахоўных паводзін у адносінах да першацветаў і птушак вясной. 
Аказанне пасільнай дапамогі дарослым у вясенніх працах.
Выкананне правіл захавання і ўмацавання здароўя ў вясенні перыяд.
Пад кіраўніцтвам настаўніка ў супрацоўніцтве з аднакласнікамі рашэнне сітуацыйных, праблемных задач на аснове прымянення вывучаных на вучэбных занятках ведаў і сфармаваных уменняў.
Іншыя
	Вучань:
называе поры года і іх паслядоўнасць, суадносіць поры года і месяцы;  
называе вясеннія месяцы года і іх паслядоўнасць;
характарызуе вясеннія сезонныя змены ў нежывой прыродзе, жыцці раслін, жывёл, працы чалавека;
распазнае і называе найбольш распаўсюджаныя ў сваёй мясцовасці віды дрэў (не менш за 5); кустоў (не менш за 3), раннеквітнеючыя травяністыя расліны;
распазнае і называе найбольш распаўсюджаныя ў сваёй мясцовасці віды птушак (не менш за 4), звяроў (не менш за 5); насякомых (не менш за 3); 
вядзе мэтанакіраваныя назіранні за вясеннімі сезоннымі зменамі ў прыродзе, прыроднымі аб’ектамі і з’явамі;
фіксіруе атрыманыя вынікі назіранняў у тэкставай форме (выступленне, выказванне) і графічным відзе (малюнак, схема);
арыентуецца ў метадах пазнання прыроды (назіранне, параўнанне);
з дапамогай настаўніка фармулюе і правярае здагадкі аб прычынах змен у жывой прыродзе і жыцці людзей вясной;
устанаўлівае элементарныя сувязі і залежнасці паміж жывой і нежывой прыродай (уплыў змен у нежывой прыродзе на жыццё раслін і жывёл, жыццё і працу людзей вясной);
прытрымліваецца правіл бяспечных паводзін пры правядзенні назіранняў, на экскурсіі, мэтавай прагулцы;
фармулюе і тлумачыць правілы захавання і ўмацавання здароўя вясной, арганізоўвае сваё жыццё ў адпаведнасці з імі;   
прымае правільнае рашэнне пры выбары месцаў для гульняў і прагулак вясной;
тлумачыць правілы прыродаахоўных паводзін у адносінах да раслін і жывёл у вясенні перыяд і неабходнасць іх выканання;
дэманструе прыродаахоўныя паводзіны (праяўляе беражлівыя адносіны да раннеквітнеючых раслін, птушак у перыяд іх гнездавання);
праяўляе цікавасць да назірання за аб’ектамі і з’явамі прыроды; 
эмацыянальна ўспрымае вясеннюю прыроду, захапляецца яе прыгажосцю;
пад кіраўніцтвам настаўніка ўступае ў вучэбны дыялог (слухае таго, хто гаворыць, адказвае на пытанні, прапануе спосабы рашэння сітуацыйных, праблемных задач, задае пытанні, удакладняе незразумелую інфармацыю; паважліва ставіцца да розных меркаванняў); 
вызначае паспяховасць выканання задання ў дыялогу з настаўнікам і аднакласнікамі;
карэктуе свае дзеянні пры неабходнасці з дапамогай настаўніка;
адрознівае формы прадстаўлення інфармацыі: малюнкі, схемы, табліцы, відэа;
коратка пераказвае праслуханае; 
аказвае пасільную дапамогу дарослым у вясновых працах;
дэманструе цікавасць і павагу да працы людзей розных прафесій вясной


	Вясна і здароўе чалавека 
Захаванне здароўя вясной. Прагулкі і гульні ў парку, скверы. Бяспечныя месцы для гульняў. Правілы паводзін каля вадаёмаў вясной
	
	
	

	Вясна – час абуджэння раслін
Змены ў прыродзе вясной. Раннеквітнеючыя травяністыя расліны роднага краю. Беражлівыя адносіны да вясенніх першацветаў

	Мэтавая прагулка на выбар «Раннеквітнею-чыя расліны – упрыгожанне прыроды» або «Ранняя вясна. Вясна – час абуджэння раслін»
Аб’екты для назірання: 
[bookmark: _Hlk228354062]Змены ў нежывой прыродзе вясной (змена вышыні Сонца над зямлёй, змяненне паветра, вады, глебы, колеру неба ў параўнанні з зімой);
змены ў жыцці раслін ранняй вясной (пачатак руху соку, набраканне пупышак на дрэвах і кустоўі, з’яўленне раннеквітнею-чых травяністых раслін).
Распазнаванне некаторых відаў дрэў і кустоў па іх сілуэтах, ствалах, галінах, колеры кары, пупышках на галінках
	
	

	Змены ў жыцці дзікіх жывёл вясной
Насякомыя – апыляльнікі раннеквітнеючых раслін. Прылёт і гнездаванне птушак. Беражлівыя адносіны чалавека да птушак у вясеннюю пару года. Змены вясной у жыцці жаб, змей, яшчарак, звяроў вясной
	
	
	

	Змены ў жыцці свойскіх жывёл вясной. Праца людзей вясной
Змена ўмоў жыцця свойскіх жывёл з надыходам вясны. Клопат людзей аб свойскіх жывёлах. Вясеннія работы чалавека. Дапамога дзяцей дарослым у вясенніх работах
	
	
	

	Вясеннія з’явы 
ў прыродзе

	Аагульняючы ўрок
Абагульненне і сістэматызацыя ўяўленняў вучняў пра змены ў нежывой і жывой прыродзе, жыцці чалавека вясной у параўнанні з зімой, іх прычынах


	
	

	

ЛЕТНІЯ ЗМЕНЫ Ў НЕЖЫВОЙ ПРЫРОДЗЕ, ЖЫЦЦІ РАСЛІН, ЖЫВЁЛ І ЧАЛАВЕКА (4 гадзіны)

	Змены ў нежывой прыродзе і жыцці раслін летам
Летнія месяцы года, іх паслядоўнасць. Змена месцазнаходжання Сонца над зямлёй. Працягласць дня і ночы. Праграванне паветра, вады, глебы. Летнія дажджы, навальніцы. Цвіценне траў, паспяванне ягад. Ядавітыя расліны
	 
	Удзел у гутарцы па прагназаванні зместу ведаў і пераліку ўменняў, якімі авалодаюць вучні пры вывучэнні новага раздзела, з апорай на шмуцтытул і ілюстрацыі вучэбнага дапаможніка. 
Узнаўленне назваў летніх месяцаў года і іх паслядоўнасці.
Суаднясенне пор года і месяцаў.
Назіранне за першымі прыметамі наступлення лета ў нежывой прыродзе, жыцця раслін (квітнеючых кустоў і травяністых раслін), жывёл (насякомых і птушак). 
Фіксацыя атрыманых вынікаў назіранняў у тэкставай форме  (выступленне, выказванне) і графічным відзе (малюнак, схема). 
Распазнаванне некалькіх відаў дрэў, кустоў, травяністых раслін,   насякомых, птушак, звяроў.
Апісанне па пытаннях настаўніка першых прымет наступлення лета ў жыцці прыроды, летніх прыродных з’яў, аб’ектаў жывой і нежывой прыроды.
Чытанне тэксту вучэбнага дапаможніка, дапаўненне яго зместу з апорай на ілюстрацыі вучэбнага дапаможніка і жыццёвы вопыт. 
Адказы на пытанні настаўніка па праслуханым або прачытаным тэксце. 
Складанне аповеду аб летніх зменах у нежывой прыродзе, жыцці раслін і жывёл па словах-падказках.
Устанаўленне і тлумачэнне элементарных прычынна-выніковых сувязяў паміж летнімі зменамі ў жывой і нежывой прыродзе, жыцці раслін, жывёл, людзей.
Мадэляванне змен у прыродзе і жыцці людзей летам (складанне знакава-сімвалічных мадэляў, схем).
Разважанне на прапанаваныя настаўнікам тэмы («Чаму лета самы цёплы час года?», іншыя).
Удзел у абмеркаванні правіла бяспечных паводзін на прыродзе падчас летніх канікул, спосабаў аказання пасільнай дапамогі дарослым у летніх працах.
Складанне індывідуальнага гардэроба для прагулак летам у адпаведнасці з умовамі надвор’я.
Пад кіраўніцтвам настаўніка ў супрацоўніцтве з аднакласнікамі рашэнне сітуацыйных, праблемных задач на аснове прымянення вывучаных на вучэбных занятках ведаў і сфарміраваных уменняў.
Іншыя
	Вучань:
называе поры года і іх паслядоўнасць, суадносіць поры года і месяцы;  
называе летнія месяцы года і іх паслядоўнасць;
характарызуе першыя прыметы наступлення лета ў нежывой прыродзе, у жыцці раслін, жывёл;
распазнае і называе найбольш распаўсюджаныя ў сваёй мясцовасці віды дрэў (не менш за 5); кустоў (не менш за 3), травяністых раслін (не менш за 5);
распазнае і называе назвы гародніны і садавіны (не менш за 3);
распазнае і называе найбольш распаўсюджаныя ў сваёй мясцовасці віды птушак (не менш за 4), звяроў (не менш за 5); насякомых (не менш за 3); 
распазнае і называе назвы некалькіх відаў свойскіх жывёл (не менш за 4); 
фармулюе правілы прыродаахоўных паводзін у адносінах да раслін і жывёл у летні перыяд часу, тлумачыць неабходнасць іх выканання;
вядзе мэтанакіраваныя назіранні за першымі прыметамі наступлення лета ў прыродзе, прыроднымі аб’ектамі і з’явамі;
фіксіруе атрыманыя вынікі назіранняў у тэкставай форме (выступленне, выказванне) і графічным відзе (малюнак, схема);
арыентуецца ў метадах пазнання прыроды (назіранне, параўнанне);
устанаўлівае элементарныя сувязі і залежнасці паміж жывой і нежывой прыродай (уплыў змен у нежывой прыродзе на жыццё раслін і жывёл, жыццё і працу людзей летам); 
фармулюе правілы захавання і ўмацавання здароўя летам, арганізоўвае сваё жыццё ў адпаведнасці з імі;
называе правілы бяспечных паводзін летам на прыродзе, на вуліцы і дома, абгрунтоўвае неабходнасць іх выканання; 
праяўляе цікавасць да назірання за аб’ектамі і з’явамі прыроды;
пад кіраўніцтвам настаўніка ўступае ў вучэбны дыялог (слухае таго, хто гаворыць, адказвае на пытанні, прапануе спосабы рашэння сітуацыйных, праблемных задач, задае пытанні, удакладняе незразумелую інфармацыю; паважліва ставіцца да розных меркаванняў); 
вызначае паспяховасць выканання задання ў дыялогу з настаўнікам і аднакласнікамі;
карэктуе свае дзеянні пры неабходнасці з дапамогай настаўніка; 
адрознівае формы прадстаўлення інфармацыі: малюнкі, схемы, табліцы, відэа;
коратка пераказвае праслуханае;
выказвае жаданне аказваць пасільную дапамогу дарослым у летніх працах;
дэманструе цікавасць і павагу да працы людзей розных прафесій

	Жыццё дзікіх і свойскіх жывёл летам 
Звычкі дзікіх звяроў і птушак летам. Клопат аб патомстве. Дапамога дзяцей у доглядзе за свойскімі жывёламі. Беражлівыя адносіны чалавека да дзікіх жывёл 
	
	
	

	Лета і здароўе чалавека
Летняе загартоўванне арганізма. Правілы прыёму сонечных і паветраных ваннаў. Гульні на свежым паветры. Правілы паводзін у лесе, на лузе, каля вадаёмаў, падчас навальніцы, пры сустрэчы з пчоламі, восамі, змеямі
	
	
	

	Змены ў прыродзе і працы чалавека ў розныя поры года

	Абагульняючы ўрок
Абагульненне і сістэматызацыя ўяўленняў вучняў пра змены ў нежывой і жывой прыродзе, жыцці чалавека ў розныя часы года, іх прычынах.
Мэтавая прагулка «Першыя прыметы лета ў нежывой прыродзе і ў жыцці раслін»
Аб’екты для назірання: 
прыметы надыходзячага лета ў нежывой прыродзе і жыцці раслін (квітнеючых кустоў, травяністых раслін)



	
	

	АДУКАЦЫЙНЫ КАМПАНЕНТ «ЧАЛАВЕК І ГРАМАДСТВА» (3 гадзіны)

	Мой горад (вёска)
Назва роднага населенага пункта. Галоўная вуліца (плошча) роднага горада (вёскі). Транспарт, якім карыстаюцца вучні. Віды транспарту. Неабходнасць прытрымлівання правілаў дарожнага руху. Арганізацыі культуры горада (вёскі). Славутасці населенага пункта. Гаспадарчая дзейнасць жыхароў населенага пункта
	Мэтавая прагулка па населеным пункце «Мой горад (вёска)»
Аб’екты для назірання: 
галоўныя славутасці роднага горада (вёскі),
рух транспарту і пешаходаў у населеным пункце,
гаспадарчая дзейнасць жыхароў населенага пункта
	Удзел у гутарцы па прагназаванні зместу ведаў і пераліку ўменняў, якімі авалодаюць вучні пры вывучэнні новага раздзела, з апорай на шмуцтытул і ілюстрацыі вучэбнага дапаможніка. 
Абмеркаванне і арыенціроўка ў паняццях «горад», «вёска», «сям’я», «пакаленне», «старэйшае пакаленне», «культура паводзін», «бяспека», «небяспечныя сітуацыі».
Знаёмства з галоўнымі славутасцямі, цікавымі фактамі з гісторыі свайго горада (вёскі).
Удзел у гутарцы пра свой населены пункт, пра сваю сям’ю, пра правы і абавязкі дзяцей і бацькоў, пра клопат і аказанне дапамогі пажылым членам сям’і, малодшым братам і сёстрам, пра адказнасць за свае словы і ўчынкі, пра прадметы, якія ўяўляюць небяспеку ў побыце.
Складанне па плане аповеду пра свой населены пункт, сваю сям’ю.
Вылучэнне здагадак для тлумачэння небяспечных сітуацый, якія адбываюцца дома, у школе і на вуліцы. 
Удзел у абмеркаванні і фармуляванні правіл бяспечных паводзін у побыце.
Імітацыйна-гульнявое мадэляванне небяспечных сітуацый і практыкаванне ва ўжыванні правіл супрацьпажарнай бяспекі, абыходжання з газам, электрычнасцю, вадой, выкліку экстранай дапамогі па тэлефоне.
Выкананне элементарных правіл бяспечных паводзін дома, у школе і на вуліцы.
Пад кіраўніцтвам настаўніка ў супрацоўніцтве з аднакласнікамі рашэнне сітуацыйных, праблемных задач на аснове прымянення вывучаных на вучэбных занятках ведаў і сфармаваных уменняў.
Іншыя
	Вучань:
распазнае падабенства і адрозненні горада і вёскі;
расказвае пра свой населены пункт, называе сваю вуліцу, нумар свайго дома;
называе славутасці свайго населенага пункта (не менш за 2), можа расказаць пра іх; 
адрознівае віды транспарту (пасажырскі, грузавы, спецыяльны), тлумачыць іх прызначэнне;
называе нумары тэлефонаў экстраных службаў: падраздзяленняў па надзвычайных сітуацыях, міліцыі, хуткай (неадкладнай) медыцынскай дапамогі, аварыйнай службы газу і ўмее выклікаць дапамогу па іх;
арыентуецца ў паняццях «горад», «вёска», «сям’я», «пакаленне», «старэйшае пакаленне», «культура паводзін», «бяспека», «небяспечныя сітуацыі», суадносіць іх з кароткай характарыстыкай;
тлумачыць, навошта чалавеку патрэбна сям’я, чаму важна выконваць меры бяспекі дома і ў школе;
называе правы і абавязкі дзяцей у сям’і, тлумачыць іх сэнс;
вылучае здагадкі для тлумачэння небяспечных сітуацый, якія адбываюцца дома, у школе і на вуліцы;
выконвае элементарныя правілы бяспечных паводзін дома, у школе і на вуліцы; 
звяртаецца па дапамогу ў выпадку ўзнікнення небяспечных сітуацый у доме, на вуліцы, у школе;
ацэньвае простыя сітуацыі і адназначныя ўчынкі дарослых і дзяцей як «добрыя» або «дрэнныя» з пазіцыі агульнапрынятых маральных нормаў; 
пад кіраўніцтвам настаўніка ўступае ў вучэбны дыялог (слухае таго, хто гаворыць, адказвае на пытанні, прапануе спосабы рашэння сітуацыйных, праблемных задач, задае пытанні, удакладняе незразумелую інфармацыю; паважліва ставіцца да розных меркаванняў);
вызначае паспяховасць выканання задання ў дыялогу з настаўнікам і аднакласнікамі;
карэктуе свае дзеянні пры неабходнасці з дапамогай настаўніка; 
праяўляе цікавасць да гісторыі і славутасцей свайго населенага пункта; 
праяўляе эмацыянальна-каштоўнаснае стаўленне да сваёй сям’і

	Я і мая сям’я
Сям’я ў жыцці чалавека. Добразычлівыя адносіны ў сям’і. Размеркаванне абавязкаў у сям’і. Пасільная дапамога дзяцей іншым членам сям’і. Правы і абавязкі дзяцей і законных прадстаўнікоў. Адказнасць дзяцей за свае ўчынкі 
	
	
	

	Небяспечныя сітуацыі 
ў доме
Меры бяспекі ў хатніх умовах. Правілы супрацьпажарнай бяспекі. Асноўныя правілы абыходжання з газам, электрычнасцю, вадой. Нумары тэлефонаў экстраных служб: падраздзяленняў па надзвычайных сітуацыях, міліцыі, хуткай (неадкладнай) медыцынскай дапамогі, аварыйнай службы газа
	
	
	






